CELEX: 31990R2178
Language: el
Date: 1990-07-24 00:00:00
Title: Κανονισμός (ΕΟΚ) αριθ. 2178/90 του Συμβουλίου της 24ης Ιουλίου 1990 για την τροποποίηση του κανονισμού (ΕΟΚ) αριθ. 3677/89 όσον αφορά τον ολικό αλκοολικό τίτλο ορισμένων οίνων ποιότητας που εισάγονται από την Ουγγαρία

Avis juridique important

|

31990R2178

Κανονισμός (ΕΟΚ) αριθ. 2178/90 του Συμβουλίου της 24ης Ιουλίου 1990 για την τροποποίηση του κανονισμού (ΕΟΚ) αριθ. 3677/89 όσον αφορά τον ολικό αλκοολικό τίτλο ορισμένων οίνων ποιότητας που εισάγονται από την Ουγγαρία  

Επίσημη Εφημερίδα αριθ. L 198 της 28/07/1990 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2178/90 ΤΟΥ ΣΥΜΒΟΥΛΙΟΥ  της 24ης Ιουλίου 1990  για την τροποποίηση του κανονισμού (ΕΟΚ) αριθ. 3677/89 όσον αφορά τον ολικό αλκοολικό τίτλο ορισμένων οίνων ποιότητας που εισάγονται από την Ουγγαρία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 70 παράγραφος 2,  την πρόταση της Επιτροπής,  Εκτιμώντας:  ότι βάσει του άρθρου 70 παράγραφος 1 στοιχείο β) του κανονισμού (ΕΟΚ) αριθ. 822/87, οι οίνοι που κατάγονται από τρίτη χώρα πλην των αφρωδών οίνων και των οίνων λικέρ, που προορίζονται για την άμεση ανθρώπινη κατανάλωση, δεν μπορούν να εισαχθούν στην Κοινότητα εάν ο ολικός αλκοολικός τίτλος κατ' όγκον υπερβαίνει το 15 % vol·  ότι, με τον κανονισμό (ΕΟΚ) αριθ. 3677/89 του Συμβουλίου της 7ης Δεκεμβρίου 1989 για τον ολικό κατ' όγκο αλκοολικό τίτλο και την περιεκτικότητα σε ολική οξύτητα ορισμένων εισαγόμενων οίνων ποιότητας και για την κατάργηση του κανονισμού (ΕΟΚ) αριθ. 2931/80 (3), έγινε παρέκκλιση ως προς την αρχή αυτή για ορισμένους ουγγρικούς οίνους σύμφωνα με το άρθρο 70 παράγραφος 2 στοιχείο α) του κανονισμού (ΕΟΚ) αριθ. 822/87· ότι η περίοδος ισχύος αυτής της παρέκκλισης λήγει στις 31 Αυγούστου 1990· ότι, ενόψει συμφωνίας που θα συναφθεί, ενδεχομένως, μεταξύ της Κοινότητας και της Ουγγαρίας σχετικά με τον αμπελοοινικό τομέα, η περίοδος ισχύος της προαναφερθείσας παρέκκλισης θα πρέπει να παραταθεί κατά ένα έτος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 3 του κανονισμού (ΕΟΚ) αριθ. 3677/89, η ημερομηνία «31 Αυγούστου 1990» αντικαθίσταται από την ημερομηνία «31 Αυγούστου 1991».  Άρθρο 2  Ο παρών κανονισμός αρχίζει να ισχύει την 1η Σεπτεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1990.  Για το Συμβούλιο  Ο Πρόεδρος  C. MANNINO  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 132 της 23. 5. 1990, σ. 19.  (3) ΕΕ αριθ. L 360 της 9. 12. 1989, σ. 1.